การรับรู้ว่าต้องสวนช่องคลอดเมื่อไหร่ การสวนช่องคลอดให้ถูกวิธี
ผู้หญิงจำนวนมากสวนช่องคลอดเพื่อทำความสะอาดตัวเองหลังจากประจําเดือน ล้างตกขาวหรือทำความสะอาดอสุจิหลังมีเพศสัมพันธ์ สิ่งที่ยอดเยี่ยมเกี่ยวกับร่างกายของมนุษย์คือมันถูกสร้างเพื่อให้ทำสิ่งนี้ด้วยตัวเอง ช่องคลอดของคุณสามารถทำความสะอาดตัวเองโดยไม่ต้องสวน แปลว่าคุณไม่จำเป็นต้องใช้สบู่และล้างเพื่อทำให้ช่องคลอดของคุณมีสุขภาพดีและอยู่ในสภาพที่ใช้งานได้ งานวิจัยในช่วง 2-3 ปีที่ผ่านมาได้แสดงว่าการสวนช่องคลอดมีโทษมากกว่ามีประโยชน์ ช่องคลอดสามารถทำความสะอาดตัวเองได้ด้วยความเป็นกรดสูงและของเหลวตามธรรมชาติซึ่งการสวนจะไปกำจัดสิ่งเหล่านี้ ผลลัพธ์ของการสวนช่องคลอดคือคุณอาจจะติดเชื้อจากเชื้อราหรือแบคทีเรีย ปรึกษาแพทย์ก่อนที่คุณจะตัดสินใจส่วนช่องคลอดและทำตามคำแนะนำแพทย์เท่านั้น ผู้หญิงบางคนรู้สึกว่าพวกเขาต้องสวนช่องคลอดเพื่อกำจัดอาการคันหรือแสบร้อนภายในช่องคลอด เหล่านี้คืออาการของการติดเชื้อและการสวนช่องคลอดจะกดอาการไว้ แทนที่จะจัดการกับอาการด้วยตัวเอง คุณต้องปรึกษาแพทย์และอธิบายว่าคุณกำลังรู้สึกอย่างไร ถึงแม้ว่าช่องคลอดอาจจะมีกลิ่นเฉพาะตัวอ่อนๆ แต่ถ้าหากคุณพบว่าคุณมีกลิ่นรุนแรง (นอกเหนือจากช่วงที่เป็นประจําเดือน) มันอาจจะเป็นอาการของการติดเชื้อ แทนที่จะสวนช่องคลอดเพื่อกำจัดกลิ่น คุณต้องปรึกษาแพทย์และขอคำแนะนำ พวกเขาอาจจะสนับสนุนหรือไม่สนับสนุนการสวนช่องคลอดแต่คุณจำเป็นต้องปรึกษาแพทย์ก่อนเพื่อป้องกันไม่ให้เกิดปัญหามากกว่านี้ การสวนช่องคลอดไม่ใช่ทางเลือกของการสวมถุงยางอนามัยหรือการคุมกำเนิดประเภทอื่น เป้าหมายหลักของมันคือการทำความสะอาดภายในช่องคลอด เพราะฉะนั้นห้ามสวนช่องคลอดเพื่อป้องกันการติดโรคทางเพศสัมพันธ์หรือการตั้งครรภ์หลังเพศสัมพันธ์เพราะมันจะไม่ได้ผล ถ้าหากคุณกังวลเกี่ยวกับการรักษาช่องคลอดให้สะอาดและปราศจากกลิ่น คุณสามารถล้างภายนอกของช่องคลอด ใช้สบู่อ่อนๆ และน้ำอุ่นเมื่ออาบน้ำเพื่อกำจัดเหงื่อหรือสิ่งสกปรกที่อาจจะสะสมหรือภายนอกช่องคลอดในขณะที่ร่างกายของคุณทำความสะอาดภายในด้วยตัวเอง มองหาผลิตภัณฑ์สวนช่องคลอดตามร้านขายยาเพื่อเลือกผลิตภัณฑ์ที่เหมาะสมที่สุดสำหรับคุณ หลีกเลี่ยงการใช้น้ำยาที่ผสมกลิ่นหรือสีเพราะคุณอาจจะเกิดการติดเชื้อได้ หากต้องการ คุณสามารถทําน้ำยาด้วยตัวเองที่บ้านโดยการใช้น้ำส้มสายชูและซื้อขวดบีบที่ร้านทั่วไป ถ้าหากคุณได้ซื้อจากร้านแล้ว คุณสามารถทำตามคำแนะนำบนกล่องผลิตภัณฑ์เพื่อเตรียมน้ำยา โดยทั่วไปคุณจะต้องใช้น้ำ 1 ลิตรในการเตรียม ถ้าคุณทำน้ำยาด้วยตัวเองที่บ้าน คุณสามารถผสมน้ำส้มสายชู 1 ส่วนเท่ากับน้ำ 3 ส่วนเทียบเท่ากับปริมาณ 2 ถ้วยเป็นอย่างน้อย ทำตามขั้นตอนบนกล่องผลิตภัณฑ์หรือเทน้ำยาลงในขวดบีบ ถ้าหากคุณไม่สามารถใส่น้ำยาได้หมด คุณต้องเติมให้เต็มที่สุดเท่าที่จะเต็มได้และเติมที่เหลือในภายหลัง การสวนช่องคลอดไม่ใช่สิ่งที่เลอะเทอะที่สุดในโลกนี้แต่แค่เตรียมสถานการณ์เอาไว้ คุณสามารถทำขั้นตอนนี้ทั้งหมดในห้องอาบน้ำหรืออ่างอาบน้ำเพื่อป้องกันไม่ให้น้ำยาหกเลอะเทอะ คุณอาจจะต้องการอาบน้ำหรือแช่อ่างหลังจากนั้นอยู่แล้ว ใส่ปลายของขวดบีบหรือถุงบีบเข้าไปในช่องคลอดและบีบของเหลว ล้างภายในช่องคลอดจนกว่าน้ำยาจะหมด ใช้สบู่อ่อนๆ และน้ำอุ่นเพื่อล้างภายนอกช่องคลอดแบบที่คุณมักจะทำในห้องอาบน้ำหรืออ่างอาบน้ำ เป้าหมายของคุณในตอนนี้คือการล้างน้ำยาที่เหลืออยู่ภายนอกช่องคลอดออกทั้งหมด น้ำยาสำหรับการสวนอาจจะไม่เป็นอันตรายต่อส่วนอื่นของร่างกาย เพราะฉะนั้นคุณสามารถล้างมันออกถ้าหากมันสัมผัสส่วนอื่นแต่อย่ากังวลมากเกินไป ทำสิ่งจำเป็นอื่นๆ ที่คุณต้องทำหลังการสวน ทำความสะอาดถุงบีบหรือขวดบีบและเก็บไว้ใช้ในภายหลังและทำความสะอาดทุกอย่างถ้าหากคุณทำน้ำยาหกเลอะเทอะ
รู้ว่าร่างกายของคุณกำจัดตกขาว เลือดและอสุจิได้ด้วยตัวเอง. สวนช่องคลอดตามคำแนะนำของแพทย์. อย่าสวนช่องคลอดเพื่อกำจัดอาการคันหรือแสบร้อน. อย่าสวนช่องคลอดเพื่อกำจัดกลิ่นรุนแรง. อย่าสวนช่องคลอดเพื่อป้องกันการติดโรคทางเพศสัมพันธ์หรือการตั้งครรภ์. ชะล้างภายนอกช่องคลอดแทนที่จะใช้การสวน. เลือกผลิตภัณฑ์สวนช่องคลอด. เตรียมน้ำยาสวนช่องคลอด. เติมน้ำยาใส่ขวดหรือถุงบีบ. เข้าไปยังห้องอาบน้ำหรืออ่างอาบน้ำ. ล้างผนังของช่องคลอดโดยการใช้ขวดบีบ. ล้างภายนอกช่องคลอด. ล้างให้เสร็จ.
https://www.wikihow.com/Douche-for-Feminine-Hygiene https://www.wikihow.com/Douche-for-Feminine-Hygiene
Knowing When to Douche Douching the Right Way